Derek Walcott

Derek Walcott, nado o 23 de xaneiro de 1930 en Castries (Santa Lucía) e finado o 17 de marzo de 2017 na mesma illa, foi un escritor en lingua inglesa procedente de Santa Lucía. Gañador do Nobel de Literatura no ano 1992, destaca especialmente como poeta e como autor dramático.

 Traxectoria 
Na súa obra, vinculada ao realismo máxico, ten unha especial relevancia a mestizaxe cultural, producindo versións propias dos vellos mitos europeos. Considérase un dos representantes da literatura poscolonial. A súa escrita é barroca e emprega un inglés que recolle moitas das súas variantes caribeñas. En 1953 emigrou a Trinidad e Tobago, onde fundou o Obradoiro de Teatro de Trindade e comezaría a escribir as súas primeiras obras dramáticas. Hoxe é catedrático de literatura e composición da Universidade de Boston.

 Escolma de obras 
 Dream on monkey mountain (teatro, 1970)
 Another Life (1973)
 Sea Grapes (1976)
 The star-apple kingdom  (1979)
 The fortunate traveller (1981)
 Midsummer (1984)
 The Arkansas testament (1987) 
 Omeros (1990)
 The Bounty (poemas, 1997)

Categoría:Escritores en lingua inglesa
Categoría:Escritores de Santa Lucía
Categoría:Premio Nobel de Literatura
Categoría:Nados en 1930
Categoría:Nados en Santa Lucía
Categoría:Finados en 2017
Categoría:Premios Nobel de Santa Lucía